Na temelju Izjave o osnivanju društva sa ograničenom odgovornošću RIJEKA SPORT, te članka 6. Poslovnika o radu Nadzornog odbora Rijeka sport d.o.o. od 20. srpnja 2007. godine, sazivam

|  |
| --- |
|  |
| **18. sjednicu Nadzornog odbora RIJEKA SPORT d.o.o.**  **za srijedu 17. travnja 2019. godine u 14.30 sati**  **koja će se održati u sali za sastanke u upravnoj zgradi Rijeka sport d.o.o., Trg V. Bubnja 1** |
|  |

Za sjednicu predlažem slijedeći

**D n e v n i r e d**

1. Verifikacija zapisnika sa 17. sjednice Nadzornog odbora od 28.01.2019. godine.
2. Odluka o rashodovanju sitnog inventara i dugotrajne imovine
3. Odluka o utvrđivanju temeljnih financijskih izvješća Rijeka sport d.o.o. za 2018. godinu
4. Prijedlog odluke o raspodjeli dobiti Društva Rijeka sport d.o.o.
5. Suglasnost na izmjenu Pravilnika o organizaciji i sistematizaciji radnih mjesta u Rijeka sportu d.o.o.
6. Prijedlog odluke o davanju suglasnosti direktoru Rijeka sporta d.o.o. za zaključenje Ugovora o okvirnom kreditu po poslovnom računu Rijeka sporta d.o.o. u Erste & Steiermärkische Bank d.d.
7. Razno

|  |
| --- |
| **PREDSJEDNIK NADZORNOG ODBORA** |
| **Luciano Sušanj** |

Po predloženom dnevnom redu Nadzorni odbor Rijeka sport d.o.o. na svojoj 18. sjednici od 17. travnja 2019. godine donio je slijedeće odluke:

**1.**

**O D L U K A**

**br. 306-18/2019-NO**

**Usvaja se zapisnik sa 17. sjednice Nadzornog odbora Rijeka sport d.o.o. od 28.01.2019. godine, u predloženom tekstu zapisnika.**

**2.**

**O D L U K A**

**br. 307-18/2019-NO**

**Nakon uvida u Izvješće Centralne inventurne komisije o izvršenom godišnjem popisu sredstava, potraživanja i obveza na dan 31.12.2018. godine Nadzorni odbor donosi ovu:**

**Odluku o rashodovanju sitnog inventara i dugotrajne imovine**

1. **Rashod sitnog inventara prema tablici 1. sitan inventar za rashod koja je u**

**prilogu ove odluke**

1. **Rashod dugotrajne imovine prema tablici 2. dugotrajna imovina za rashod**

**koja je u prilogu ove odluke**

1. **Rashodovani Sitan inventar iz Tablice 1. te dugotrajna imovina iz Tablice 2.**

**odvest će se na deponij.**

**3.**

**O D L U K A**

**br. 308-18/2019-NO**

**Temeljem odredbi članka 428. st. 3. Zakona o trgovačkim društvima (N.N. br. 111/93. – 110/15.) i čl. 30. st. 4. Zakona o računovodstvu (N.N. br. 78/15. – 116/18.) Nadzorni odbor Društva utvrđuje godišnja financijska izvješća za 2018. godinu, i to:**

* **Bilanca na dan 31. prosinca 2018. godine koja iskazuje zbroj aktive odnosno pasive u iznosu od: 355.755.556,85 kn**
* **Ukupni prihodi u iznosu od: 49.346.645,57 kn**
* **Ukupni rashodi u iznosu od: 49.176.813,75 kn**
* **Dobitak prije oporezivanja iznosi: 169.831,82 kn**
* **Porez na dobit iznosi: 32.338,38 kn**
* **Račun dobiti i gubitka s ostvarenom dobiti u iznosu od: 137.493,44 kn**
* **Bilješke uz financijska izvješća**
* **Revizorsko izvješće koje je sastavila revizorska kuća Iris nova d.o.o. Rijeka**

**4.**

**O D L U K A**

**br. 309-18/2019-NO**

**Predlaže se Skupštini Društva Rijeka sport d.o.o. da temeljem odredbi članka 441. Zakona o trgovačkim društvima (N.N. br. 111/93. – 110/15.), čl. 30. Zakona o računovodstvu (N.N. br. 78/15. – 116/18.), ostvarenu dobit nakon oporezivanja u 2018. godini u iznosu 137.493,44 kn u cijelosti raspoređuje u zadržanu dobit.**

**Zadržanu dobit čini dobit ostvarena tijekom 2018. godine**

**5.**

**O D L U K A**

**br. 310-18/2019-NO**

**Na osnovi članka 26. Izjave o osnivanju Rijeka sport d.o.o. daje se suglasnost na izmjenu Pravilnika o organizaciji i sistematizaciji radnih mjesta u Rijeka sportu d.o.o. i to na način:**

* **da se radno mjesto „strojar“ pod šifrom 02/24-26 sa osnovnom plaćom u iznosu 1.100 bodova poveća sa tri na četiri izvršitelja**
* **da se radno mjesto „voditelj smjene“ pod šifrom 02/31-33 sa osnovnom plaćom u iznosu 1.300 bodova smanji sa tri na dva izvršitelja**

**6.**

**O D L U K A**

**br. 311-18/2019-NO**

**Daje se suglasnost direktoru Rijeka sporta d.o.o. da sa Erste & Steiermärkische Bank d.d. zaključi ugovor o okvirnom kreditu po poslovnom računu u toj banci u iznosu kredita od 6.000.000,00 kn i uz uvjete naknada i kamate koji su navedeni u ponudi te banke od 11. travnja 2019. godine, koja ponuda prileži ovoj odluci kao njen sastavni dio.**